CELEX: 22000D1109(07)
Language: mt
Date: 1999-04-30 00:00:00
Title: Deċiżjoni tal-Kumitat Konġunt taż-ŻEE Nru 52/1999 tat-30 ta' April 1999 li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEE

Avviż Legali Importanti

|

22000D1109(07)

Official Journal L 284 , 09/11/2000 P. 0010 - 0011

		Deċiżjoni tal-Kumitat Konġunt taż-ŻEENru 52/1999tat-30 ta' April 1999li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "il-Ftehim", u b'mod partikolari l-Artikolu 98 tiegħu,Billi:(1) l-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 19/1999 tas-26 ta' Frar 1999 [1],(2) d-Deċiżjoni tal-Kummissjoni 98/436/KE tat-22 ta' Ġunju 1998 dwar il-proċedura għall-istqarrija tal-konformità ta' prodotti tal-kostruzzjoni bi qbil ma' l-Artikolu 20(2) tad-Direttiva tal-Kunsill 89/106/KEE dwar għata, dwal tas-soqfa, twieqi tas-soqfa u prodotti anċillari [2] għandha tiġi nkorporata fil-Ftehim;(3) d-Deċiżjoni tal-Kummissjoni 98/437/KE tat-30 ta' Ġunju 1998 dwar il-proċedura għall-istqarrija tal-konformità ta' prodotti tal-kostruzzjoni bi qbil ma' l-Artikolu 20(2) tad-Direttiva tal-Kunsill 89/106/KEE dwar irfinituri tal-ħitan u tas-soqfa ta' barra u ta' ġewwa [3] għandha tiġi nkorporata fil-Ftehim,(4) d-Deċiżjoni tal-Kummissjoni 98/456/KE tat-3 ta' Lulju 1998 dwar il-proċedura għall-istqarrija tal-konformità ta' prodotti tal-kostruzzjoni bi qbil ma' l-Artikolu 20(2) tad-Direttiva tal-Kunsill 89/106/KEE dwar kits ta' post-tensioning għall-prestressing ta' l-istrutturi [4] għandha tiġi nkorporata fil-Ftehim,(5) d-Deċiżjoni tal-Kummissjoni 98/457/KE tat-3 ta' Lulju 1998 dwar it-test tas-Single Burning Item (SBI) li hemm referenza għalih fid-Deċiżjoni 94/611/KE li timplimenta l-Artikolu 20 tad-Direttiva tal-Kunsill 89/106/KEE dwar prodotti ta' kostruzzjoni [5] għandha tiġi nkorporata fil-Ftehim,IDDEĊIEDA KIF ĠEJ:Artikolu 1L-inċiżi li ġejjin għandhom jiġu miżjudin fil-punt 1 (Direttiva tal-Kunsill 89/106/KEE) fil-Kapitolu XXI ta' l-Anness II għall-Ftehim:"- 398 D 0436: Id-Deċiżjoni tal-Kummissjoni 98/436/KE tat-22 ta' Ġunju 1998 (ĠU L 194, ta' l-10.7.1998, p. 30),- 398 D 0437: Id-Deċiżjoni tal-Kummissjoni 98/437/KE tat-30 ta' Ġunju 1998 (ĠU L 194, ta' l-10.7.1998, p. 39), kif ikkoreġuta bil-ĠU L 278, tal-15.10.1998, p. 51,- 398 D 0456: Id-Deċiżjoni tal-Kummissjoni 98/456/KE tat-3 ta' Lulju 1998 (ĠU L 201, tas-17.7.1998, p. 112),- 398 D 0457: Id-Deċiżjoni tal-Kummissjoni 98/457/KE tat-3 ta' Lulju 1998 (ĠU L 201, tas-17.7.1998, p. 114)."Artikolu 2It-testi tad-Deċiżjonijiet tal-Kummissjoni 98/436/KE, 98/437/KE, 98/456/KE u 98/457/KE fil-lingwa Islandiża u f'dik Norveġiża, li huma annessi għall-verżjonijiet rispettivi tal-lingwa għal din id-Deċiżjoni, huma awtentiċi.Artikolu 3Din id-Deċiżjoni għandha tidħol fis-seħħ nhar l-1 ta' Mejju 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, 30 ta' April 1999.Għall-Kumitat Konġunt taż-ŻEEIl-PresidentF. Barbaso[1] ĠU L 148, tat-22.6.2000, p. 44.[2] ĠU L 194, ta' l-10.7.1998, p. 30.[3] ĠU L 194, ta' l-10.7.1998, p. 39.[4] ĠU L 201, tas-17.7.1998, p. 112.[5] ĠU L 201, tas-17.7.1998, p. 114.--------------------------------------------------